|  |
| --- |
| **Mediatiedote** |
| Frankfurt/Main, XX elokuu 2025 |
| **Uudet Uponor Ecoflex Thermo VIP -putket: erinomainen lämpöhäviöiden minimointi täyttää suurten lämmönjakelujärjestelmien joustavuus- ja halkaisijavaatimukset**  **GF:n erittäin tehokkaat ja joustavat uuden sukupolven Uponor Ecoflex VIP -lämmönjakoputket on suunniteltu keskikokoisiin ja suuriin paikallisiin lämmönjakoverkostoihin, joissa ulkoputken koon pienentäminen on olennaisen tärkeää. Uusi sukupolven putkivalikoima koostuu erikokoisista Ecoflex VIP Thermo Twin ja Single -putkista, joissa on ainutlaatuisen hyvät lämpöominaisuudet yhdistettynä erittäin pieneen putken ulkohalkaisijaan, mikä tekee asennuksesta nopeampaa, helpompaa ja kestävämpää. Lisäksi GF laajensi esieristettyjen putkien valikoimaansa uudella Ecoflex VIP Thermo -putkella, jonka halkaisija on 140 mm. Tämä tuo energiatehokkaan ja helposti asennettavan ratkaisun suuriin lämmitys- ja viilennyskohteisiin.**  Uponor tarjoaa innovatiivisen ja energiatehokkaan Ecoflex VIP -putkijärjestelmän myötä laajan valikoiman joustavia, esieristettyjä putkia ja järjestelmätarvikkeita. Turvalliset ja kestävät Uponor Ecoflex VIP -putkijärjestelmät on suunniteltu lämmitykseen, viilennykseen sekä lämpimän käyttövedenjakeluun paikallis- ja kaukolämpöverkoissa. VIP-eristetekniikan (Vacuum Insulated Panel, tyhjiöeriste) ansiosta putkien lämpöhäviö on minimaalinen (VIP:n lambda-arvo: 0,004 W/mK), ja niiden joustava rakenne ja pieni halkaisija auttavat lyhentämään putkien asennusaikaa jopa 20 % verrattuna kovavaahtoeristettyihin joustaviin putkiin ja yli kaksinkertaisesti verrattuna teräsputkiin. 25–140 mm halkaisija-alueen ansiosta Ecoflex VIP on energiatehokas ratkaisu monenlaisiin paikallis- ja kaukolämpö- sekä viilennysprojekteihin.  **Ecoflex VIP -putkien uusi sukupolvi**  EU:n kunnianhimoiset vastuullisuus- ja hiilivähennystavoitteet edellyttävät paikallis- ja kaukolämpöasennuksilta entistä parempaa energia- ja kustannustehokkuutta. Asennuksen monimutkaisuus kuitenkin hidastaa vaihtoehtoisten huipputehokkaiden ratkaisujen kehittämistä. Lisäksi osaavan henkilöstön puute ja nousevat asennuskustannukset edellyttävät entistä joustavampia ja helpommin asennettavia ratkaisuja. Uuden sukupolven Uponor Ecoflex VIP -putkien myötä GF esittelee kaikkien aikojen tehokkaimman, pienikokoisimman ja joustavimman lämmönjakoputkensa. Tuotteet on suunniteltu keskikokoisiin ja suuriin paikallisiin lämmönjakoverkostoihin, joissa ulkoputken koon pienentäminen on olennaisen tärkeää. Innovatiivinen tyhjiöeristepaneeli (Vacuum Insulated Panel – VIP) -teknologia takaa huippuluokan lämpöominaisuudet huomattavasti tavallista pienemmällä ulkoputken halkaisijalla, mikä nopeuttaa ja helpottaa asennusta kestävällä tavalla.  **Luotettavuus suuren mittakaavan kaukolämmityksessä ja -viilennyksessä**  Uusi Ecoflex VIP Thermo Single -putki, jonka halkaisija on 140 mm, on suunniteltu vastaaman keskikokoisten ja suurten lämmitys- ja viilennysratkaisujen kasvavaan kysyntään (jopa 1 500 kW ja ΔT20 Kelvin = noin 200 asuntoa). Uusi putki tarjoaa yhteyden suuren tehontarpeen kohteisiin, kuten kerrostaloihin ja liikerakennuksiin", sanoo Charlotta Persfell, Chief Marketing Officer, GF Building Flow Solutions. "Koska putki toimitetaan keloina, se vaatii vähemmän liitoksia koko verkossa, mikä tekee asennuksista luotettavampia. Putken vaatima asennusaika on jopa 60 % teräsputkia pienempi, ja käsittely on helpompaa ahtaissakin tiloissa."  **Suunnittelutuesta valmiiksi leikattuihin putkien pituuksiin**  Uponor Ecoflex -putkivalikoimaa täydentävät monipuoliset palvelut asiakkaiden tarpeisiin vastaamiseksi. Niitä ovat kokeneiden insinöörien kattava tuki suunnittelussa ja asettelussa, tuotekoulutus ja tuki asennuspaikalla sekä BIM-tiedot, jotka ovat saatavilla Uponorin BIM-alustan kautta. "Valmistettavien putkien kelapituudet määritetään tavallisesti ennalta. Tarjoamme lisäksi palvelua, jossa valmistamme putket kyseisen projektin vaatimaan pituuteen ja toimitamme ne suoraan rakennustyömaalle. Yhdessä laajan myynti- ja jakeluverkostomme kanssa tämä varmistaa, että tuote on helposti asiakkaiden saatavilla, ja sitä tukevat palvelut ja edut, jotka parantavat sen pitkän aikavälin arvoa", kertoo Charlotta Persfell.  **Uuden sukupolven Uponor Ecoflex VIP -putkivalikoima ja sen ominaisuudet:**   * Uponor Ecoflex VIP Thermo Single halkaisijaltaan 40 mm – 140 mm * Uponor Ecoflex VIP Thermo Twin kooltaan 2 x 25 mm – 2 x 75 mm * Entistä pienikokoisempi, joustavampi ja helpommin käsiteltävä uuden rakenteen ansiosta * Erinomainen lämpöhäviöiden minimointi ja alhaiset U-arvot * VIP-eriste, jonka lambda-arvo on alhainen, 0,004 W/mK * Pidemmät kelapituudet ja vähentynyt liitosten tarve lisäävät asennusten luotettavuutta * Kestävä rakenne, jossa yhdistyvät tiiviistä polyeteenistä (HDPE) valmistettu aallotettu ulkovaippa ja ristisilloitetut, happitiiviit PE-Xa-putket * Monipuolinen käyttö sekä paikallis- että kaukolämpö- ja viilennysverkoissa   **Media contact:**  Beatrix Pfundstein  Senior Manager Communications  GF Building Flow Solutions  [beatrix.pfundstein@georgfischer.com](mailto:beatrix.pfundstein@georgfischer.com)  +49 (0)69 795386015  **Yrityksen profiili**  GF, jolla on laaja historia teollisessa innovaatiossa vuodesta 1802 lähtien, uudistuu aktiivisesti tullakseen maailman johtavaksi virtausratkaisujen toimittajaksi teollisuudelle, infrastruktuurille ja rakennuksille. GF tarjoaa Excellence in Flow -ratkaisuja toimittamalla olennaisia tuotteita ja ratkaisuja, jotka mahdollistavat nesteiden turvallisen ja kestävän kuljetuksen maailmanlaajuisesti.  Osana strategista muutostaan GF myi GF Machining Solutions -divisioonan 30.6.2025 ja on allekirjoittanut sopimuksen GF Casting Solutions -divisioonan myynnistä. GF:n pääkonttori sijaitsee Sveitsissä, ja se työllistää noin 15 700 ammattilaista 46 maassa. Vuonna 2024 GF:n liikevaihto oli 4 776 miljoonaa Sveitsin frangia. GF on listattu SIX Swiss Exchange -pörssissä.  #ExcellenceInFlow  [www.georgfischer.com](https://protect.checkpoint.com/v2/___http://www.georgfischer.com___.YzJ1Omxpb25icmlkZ2U6YzpvOmM4YWJiMDRhYTY2ZTljMDBiZWVjZTEwYzAxZWEwNTdkOjY6OTkyYjo2ZTU4N2UzNjkyNDI4OGZmNDI5NmNlY2M4ODdiZTRhMDc4M2EwMzFkMTNhYTdhODFmZmM1MDBjNDhkMDIzMDk3OnA6RjpO)  [www.uponor.com](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOmM4YWJiMDRhYTY2ZTljMDBiZWVjZTEwYzAxZWEwNTdkOjY6OTQ1OToxZGViOTc1MzFhOTYwY2JlZWFmZjFkNDdjZGFjNjMzOWNlZTJjMTc1MTM5NDc4ZDk0YzQzOWY3ZDRmOTQ4NTM3OnA6RjpO) | |

**Kuvat**

**Jälkipainos maksuton // huomioi tekijänoikeustiedot //**

**Ole hyvä ja toimita kopio lehdestä tai linkki verkkojulkaisuun**

|  |  |
| --- | --- |
|  |  |
| **GF\_BFS\_Ecoflex\_VIP\_next\_generation\_pipes\_2**  Uudet Uponor Ecoflex Thermo VIP -putket: erinomainen lämpöhäviöiden minimointi täyttää suurten lämmönjakelujärjestelmien joustavuus- ja halkaisijavaatimukset.  **Lähde: GF Building Flow Solutions** | **GF\_BFS\_Ecoflex\_VIP\_next\_generation\_pipes\_1**  Uuden sukupolven Uponor Ecoflex VIP: nämä erittäin tehokkaat ja joustavat lämmönjakoputket on suunniteltu keskikokoisiin ja suuriin paikallisiin lämmönjakoverkostoihin, joissa ulkoputken koon pienentäminen on olennaisen tärkeää.  **Lähde: GF Building Flow Solutions** |
|  |  |
| **GF\_BFS\_Ecoflex\_VIP\_140\_mm\_Key\_Visual** | **GF\_BFS\_Ecoflex\_VIP\_140\_mm** |
| Uusi halkaisijaltaan 140-millimetrinen Ecoflex VIP -putki on suunniteltu vastaamaan keskikokoisten ja suurten lämmitys- ja viilennysratkaisujen kasvavaan kysyntään. Koska putki toimitetaan keloina, se vaatii vähemmän liitoksia koko verkossa, mikä tekee asennuksista luotettavampia. Putken vaatima asennusaika on jopa 60 % teräsputkia pienempi, ja käsittely on helpompaa ahtaissakin tiloissa.  **Lähde: GF Building Flow Solutions** | |
|  |  |
| **GF\_BFS\_Ecoflex\_VIP\_Application\_1** | **GF\_BFS\_Ecoflex\_VIP\_Application\_2** |
| Kehittyneitä ja kestäviä kaukolämpö- ja -viilennysjärjestelmiä pidetään hyödyllisenä työkaluna EU:n kunnianhimoisten vastuullisuus- ja hiilivähennystavoitteiden saavuttamisessa. Ne voivat merkittävästi auttaa kaupunkeja saavuttamaan hiilineutraaliuden jakamalla uusiutuvaa lämpöä ja kylmää tehokkaasti, aina kokonaisista kaupungeista pieniin asuinalueisiin. Uuden sukupolven Uponor Ecoflex VIP -putkien myötä GF esittelee kaikkien aikojen tehokkaimman, pienikokoisimman ja joustavimman lämmönjakoputkensa. Tuotteet on suunniteltu keskikokoisiin ja suuriin paikallisiin lämmönjakoverkostoihin, joissa ulkoputken koon pienentäminen on olennaisen tärkeää.  **Lähde: GF Building Flow Solutions** | |